โรงรับจำนำกรุงเทพมหานคร ลดดอกเบี้ยเหลือร้อยละ 0.5 ต่อเดือน ต้อนรับเปิดเทอมแบ่งเบาภาระลูกหนี้จากสถานการณ์โควิด-19
นางวัลยา วัฒนรัตน์ รองปลัดกรุงเทพมหานคร เปิดเผยว่า พล.ต.อ.อัศวิน ขวัญเมือง ผู้ว่าราชการกรุงเทพมหานคร มีความห่วงใยประชาชน ที่ต้องดำเนินชีวิตในช่วงสถานการณ์การแพร่ระบาดของโควิด -19 จึงมอบนโยบายให้สถานธนานุบาลกรุงเทพมหานครจัดสรรวงเงิน 1,500 ล้านบาท รองรับการจํานําในช่วงเปิดเทอม โดยคิดดอกเบี้ย 0.50 บาทต่อเดือน เริ่มตั้งแต่ 1 เมษายน - 30 มิถุนายน 2564 โดยให้วงเงินสูงสุด 100,000 บาท คาดว่าจะช่วยแบ่งเบาภาระให้กับผู้ปกครองได้ในระดับหนึ่ง ซึ่งผู้ที่จะเข้ามาใช้บริการนั้นถ้ามีสินทรัพย์ก็สามารถนํามาจํานําได้ทันทีไม่ต้องเช็กเครดิตบูโร  ขณะเดียวกันสถานธนานุบาลกรุงเทพมหานคร ได้ขยายระยะเวลาตั๋วรับจํานําให้กับลูกหนี้ จากเดิมกําหนดระยะเวลาไว้ที่ 4 เดือน 30 วัน ต้องมาไถ่ถอนทรัพย์คืนหากไม่มาไถ่ถอนจะหลุดเป็นของโรงรับจํานํา  โดยตึให้ประชาชนที่มีตั๋วรับจํานําตั้งแต่ปี 2563 วันที่ 11-31 กรกฎาคม , เดือนสิงหาคม , กันยายน , ตุลาคม, พฤศจิกายน และวันที่ 1-20 ธันวาคม สามารถทําธุรกรรมได้ถึงวันที่ 31 พฤษภาคม2564 ซึ่งจะได้รับสิทธิทันที โดยไม่ต้องติดต่อ" สถานธนานุบาลเพื่อขอใช้สิทธิ"นอกจากนี้ ยังปรับลดอัตราดอกเบี้ย เพื่อช่วยเหลือกลุ่มธุรกิจรายย่อยและประชาชนทั่วไปให้มีทางเลือกในการหาแหล่งเงินทุนและกระตุ้นเศรษฐกิจภาคประชาชนให้มีสภาพคล่อง  โดยเงินต้นไม่เกิน 5,000 บาท คิดอัตราดอกเบี้ย 0.25 บาทต่อเดือน (จํากัดวงเงินรับจํานําไว้ที่ไม่เกิน 100,000 บาทต่อ 1 คน และต่อสถานธนานุบาล 1 แห่ง)  เงินต้น 5,001 - 15,000 บาท อัตราดอกเบี้ย 1 บาทต่อเดือน และเงินต้นเกิน 15,000  บาท ดอกเบี้ย 1.25  บาทต่อเดือน เริ่มตั้งแต่วันที่ 7พฤษภาคม - กันยายน 2564 สำหรับผู้ที่สนใจสามารถสอบถามข้อมูลเพิ่มเติมได้ที่ โทร.0-2158-0042-4 ทั้งนี้ตัวเลขการจํานํา ในช่วง 4 เดือนที่ผ่านมาปรับตัวขึ้นต่อเนื่อง โดยในช่วง ม.ค.- มี.ค. 64 มีมูลค่า 1,370 ล้านบาท ซึ่งเฉพาะเดือน เม.ย. 64 อยู่ ที่ 426 ล้านบาท โดยแนวโน้มการนําทรัพย์มาจํานำอยู่ในทิศทางขาขึ้นหลังจากที่เกิดการแพร่ระบาดของโควิด-19